Diari Oficial de la Generalitat Valenciana


Sumari del DOGV 933, del 31-10-1988 (1988/812259)

ORDRE de 21 d'octubre de 1988, de la Conselleria de Cultura, Educació i Ciència, per la qual són dictades normes per a l'elecció dels Consells Escolars de Centre.
------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/10/21/(1)/dof/vci/html**

### Dades del document

Número de DOGV
:   933

Data del DOGV
:   31-10-1988

Secció del DOGV
:   DISPOSICIONS GENERALS

Número del document
:   1988/812259


Data del document
:   21-10-1988

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre de 21 d'octubre de 1988, de la Conselleria de Cultura, Educació i Ciència, per la qual es dicten normes per a l'elecció dels Consells Escolars de Centre.  
La Constitució i posada en marxa dels Consells Escolars de Centre, com a òrgans de participació i control d'aquests, ha demostrat la importància dels arguments definits i concretats en la LODE com a normes de convivència basades en els principis de llibertat, tolerància i pluralisme.  
Així mateix, la participació de pares, professors i alumnes en aquests òrgans col·legiats ha fet palés el valor de la seua actuació en la consecució de les finalitats enunciades en l'article 2 de la Llei Orgànica esmentada.  
Després d'expirar el termini de mandat i acomplint el que disposa el Decret 99/1988, de 4 de juliol, del Consell de la Generalitat Valenciana, que en prorroga el mandat i marca el primer trimestre del curs acadèmic corresponent per al desenrotllament del procediment d'eleccions, cal fer la regulació que permeta la renovació dels càrrecs esmentats, tant en els casos de Centres en que siga constituït el Consell Escolar per primera vagada, com en aquells altres en que els membres del Consell esmentat hagen de ser renovats.  
La Disposició final primera i l'article 2n del Decret citat 99/1988 faculta la Conselleria de Cultura, Educació i Ciència per dictar, dins l?àmbit de les seues competències, les disposicions necessàries per al compliment i desplegament d'aquest.  
En atenció d'aquests motius i en ús de les facultats que em confereix l?article 35 de la Llei de la Generalitat Valenciana de 30 de desembre, de Govern València.  
ORDENE:  
Article 1r  
Aquesta Ordre serà d'aplicació als Centres Públics d'EGB Instituts de Batxillerat i de Formació Professional.  
Així mateix, serà d'aplicació als Centres d'Educació Pre-escolar, Educació Especial i de característiques singulars.  
Article 2n  
Abans del dia 18 de novembre de 1988 serà constituïda en cada Centre la Junta Electoral, segons que preveu l'article 20 del Decret 12/1986. de 10 de febrer.  
Article 3r  
1. Per a la posada en marxa del procés electoral el Director/a dura a terme les accions següents:  
? Elaboració dels Cens Electorals dels sectors diversos: pares, mares, professors, alumnes i personal d'administració i serveis amb indicació de nom, cognoms i domicili.  
? Determinació, mitjançant sorteig, dels membres dels diferents sectors que han de formar la Junta Electoral de Centre així com d'un membre suplent per cadascun dels sectors afectats.  
? Comunicació als interessats que han estat designats per a formar parí de la Junta Electoral de Centre esmentada i convocatòria a aquests per a la constitució.  
? Així mateix, adoptarà totes les mesures preparatòries que siguen necessàries per tal de facilitar les diverses actuacions posteriors al procediment d'elecció.  
2. La Junta Electoral organitzarà el procediment d'elecció dels membres del Consell Escolar en les condicions que millor asseguren la participació de tots els sectors de la Comunitat Educativa, i sol·licitarà de l'Ajuntament, en el terme municipal del qual estiga situat el Centre, la designació del regidor o representant del municipi que haja de formar part del Consell Escolar.  
Article 4t  
1. El termini d'admissió de candidatures a representants dels diferents sectors en el Consell Escolar del Centre conclourà quaranta-vuit hores abans del dia fixat per al començament de les eleccions.  
2. Finalitzat el termini d'admissió a que es refereix l?apartat anterior, la junta Electoral farà pública les candidatures admeses, almenys, vint-i-quatre hores abans de l'inici de les eleccions.  
Article 5é  
La celebració de les eleccions dels representants dels diferents sectors de la Comunitat Escolar en el Consell Escolar del Centre es farà abans del 2 de desembre de 1988.  
Article 6é  
1. Per al procediment i per a les fases de les eleccions dels representants dels diferents sectors s?estarà al que disposa el Decret 12/1986, de 10 de febrer.  
2. Les Associacions de Pares d'Alumnes i les Associacions o d'altres Organitzacions d'alumnes podran presentar candidatures diferenciades per a l'elecció dels seus representants respectius en el Consell Escolar del Centre.  
Article 7é  
Després de conclòs el procés d'elecció dels representants dels diferents sectors en el Consell Escolar de Centre, la Junta Electoral procedirà, en el termini màxim de 48 hores, a la proclamació oficial d'aquest mitjançant un Acta que serà publicada en el tauler d'anuncis del Centre, on quedarà indicat que podran ser presentades reclamacions contra la proclamació de candidatures electes en el termini de dos dies, davant la Junta Electoral que resoldrà sobre aquestes.  
Transcorregut el termini esmentat serà tramesa una copia d'aquesta Acta als Serveis Territorials de la Conselleria de Cultura. Educació i Ciència  
Article 8é  
Dins el termini dels deu dies següents a la proclamació dels candidats elects per la Junta Electoral, el Director procedirà a la convocatòria de la sessió constitutiva del Consell Escolar de Centre.  
Article 9é  
En cas que el centre atenga necessitats educatives de diversos municipis, formarà parí del Consell Escolar el regidor o representant de l'Ajuntament en el municipi del qual estiga situat el Centre o, si s'escau, aquell que siga designat amb l 'acord previ de les Corporacions afectades.  
Als Centres Públics dependents de les Diputacions Provincials, el representant de l'Administració Local serà un Diputat o representant de la Corporació Provincial.  
DISPOSICIONS FINALS  
Primera  
És autoritzada la Secretaria General perquè dicte les instruccions necessàries per al desenrotllament i l'aplicació de tot allò que preveu aquesta Ordre.  
Segona  
Els Directors dels Serveis Territorials de Cultura i Educació, els Directors dels Centres i les Juntes Electorals adoptaran les mesures necessàries de control i seguiment per garantir el normal desenrotllament i la constitució del Consell Escolar del Centre.  
Tercera  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.  
València, 21 d'octubre de 1988.  
El Conseller de Cultura Educació i Ciència,  
CEBRIA CISCAR I CASABAN


Còpia Permalink ELI